**Aprilie 2025**

**Comunicat de presă**

**3,09% - rata şomajului înregistrată în evidenţele AJOFM Sibiu în luna martie 2025**

 La sfârșitul lunii martie 2025, în evidențele Agenției Județene pentru Ocuparea Forței de Muncă Sibiu erau înregistrați 5.870 șomeri (din care 2.752 femei), rata șomajului fiind de 3,09**%,** mai mare **c**u 0,04 pp decât valoarea înregistrată în luna februarie 2025.

Din totalul de 5.870 persoane înregistrate în evidențele AJOFM Sibiu 1179 erau beneficiare de indemnizaţie de şomaj, iar 4.691 erau șomeri neindemnizați. În ceea ce privește mediul de rezidență, 4.220 șomeri provin din mediul rural și 1.650 sunt din mediul urban.

Structura șomajului pe grupe de vârste se prezintă sugestiv astfel:

|  |  |
| --- | --- |
| Grupa de vârstă | Stoc la finele lunii |
| Total | 5870 |
| < 25 ani | 581 |
| între 25-29 | 458 |
| între 30-39 | 1420 |
| între 40-49 | 1493 |
| între 50-55 | 786 |
| peste 55 ani | 1132 |

Șomerii cu studii primare sau fără studii (50,11%) au ponderea cea mai mare în totalul şomerilor înregistraţi în evidenţele AJOFM Sibiu, urmat de cei cu studii gimnaziale (24,53%), (10,68%) cu studii profesionale, (9,65%) cu studii liceale şi postliceale iar cei cu studii superioare sunt 5,00% din totalul șomerilor înregistrați.

Structura șomerilor înregistrați pe nivel de ocupabilitate, stabilit prin profilare, se prezintă astfel: 660 persoane foarte greu ocupabile, 2.696 greu ocupabile, 2.413 mediu ocupabile, iar 101 sunt persoane ușor ocupabile. Încadrarea într-o categorie de ocupabilitate se realizează ca urmare a activităţii de profilare a persoanelor înregistrate în evidenţele noastre.

 **AGENŢIA JUDEŢEANĂ PENTRU OCUPAREA FORŢEI DE MUNCĂ SIBIU**